OpenLLM-France/wikimedia huggingface dataset:
# WordPerfect Office

WordPerfect Office és un paquet ofimàtic. El 2008, la versió més nova és la WordPerfect Office X4 (que en representa la 14a), i està disponible en diverses edicions. Els components principals són:
* WordPerfect, processador de text
* Quattro Pro, full de càlcul
* Paradox, sistema de gestió de base de dades
* Corel Presentations, programa de presentacions
* CorelCENTRAL, controlador d'informació personal
* Dragon NaturallySpeaking, reconeixement de veu (no a l'edició estàndard)
El seu predecessor va ser 'WordPerfect Suite', de Novell el 1994 i que va vendre a Corel el 1996. Corel WordPerfect Office X4 dona suport als formats OpenDocument (ODF) i Microsoft Office Open XML (OOXML) i permet obrir documents PDF.
Corel ha llançat el 17 de juny de 2009 Corel Home Office, amb similars característiques d'interface que Microsoft Office, però molt més simplificat i intuïtiu.

## Versió per McIntosh

De la suite de components, només WordPerfect ha tingut una versió per Macintosh. El desenvolupament va acabar amb la versió 3.5e. Corel va llançar aquesta versió final com freeware el 1998, abans d'aturar el desenvolupament.

## Edicions

* 1994 — Novell Perfect Office for Windows 3.1 - WP 6.1, Quattro Pro 6.0, Presentations 3.0, InfoCentral 1.1, Paradox 5.0 (Paradox només a la versió Professional)
* 1996 — Corel WordPerfect Suite 7 per a Windows 95.
* 1996 — Corel WordPerfect Suite, DOS — WP 6.2, Quattro Pro 5.6, Presentations 2.0
* 1997 — Corel WordPerfect Suite 8.
* 1999 — WordPerfect Office 2000 Professional (WordPerfect 9, Quattro Pro 9, Presentations 9, Paradox 9, CorelCENTRAL 9, Trellix 2)
* 2001 — WordPerfect Office 2002 (versió 10)
* 2003 — WordPerfect Office (versió 11)
* 2004 — WordPerfect Office (versió 12)
* 2006 — WordPerfect Office X3 (versió 13)
* 2008 — Wordperfect Office X4 (versió 14) suporta PDF, OpenDocument i Office Open XML
* 2016 — Wordperfect Office X8 (versió 18)

## Enllaços externs

* Corel WordPerfect Office X4
# (996) Hilaritas

(996) Hilaritas és un asteroide del cinturó principal de la família Temis.
Va ser descobert en 1923 per l'astrònom austríac Johann Palisa. Després de la mort de Palisa en 1925, aquest asteroide va ser nomenat amb el nom d'Hilaritas (del llatí, alegre o bon humor), qualitats associades amb el descobridor.
S'estima que té un diàmetre de 29,53 ± 1,3 km. La seva distància mínima d'intersecció de l'òrbita terrestre és d'1,66808 ua.
Les observacions fotomètriques d'aquest asteroide recollides durant el 2009 mostren un període de rotació de 10,5 hores, amb una variació de lluentor de 10,88 de magnitud absoluta.

## Referències

* 1 2 3 4 5 6 7 «JPL Small-Body Database». [Consulta: 24 octubre 2023].
* ↑ Afirmat a: Minor Planet Center Database.
* 1 2 3 4 5 6 7 8 «JPL Small-Body Database». [Consulta: 24 gener 2024].
* ↑ Schmadel, Lutz D. Dictionary of Minor Planet Names. 6th. Springer, 2012, p. 85. ISBN 3642297188.
* 1 2 JPL Small-Body Database
* ↑ Strabla, Luca; Quadri, Ulisse; Girelli, Roberto «Lightcurve Analysis of 996 Hilaritas». The Minor Planet Bulletin, 38, 1, 01-01-2011, p. 14–15.
# Bni Mansour

Bni Mansour (àrab بني منصور) és una comuna rural de la província de Xauen de la regió de Tànger-Tetuan-Al Hoceima. Segons el cens de 2014 tenia una població total de 20.811 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Rippita

La rippita és un mineral de la classe dels silicats.

## Característiques

La rippita és un silicat de fórmula química K₂(Nb,Ti)₂(Si₄O₁₂)O(O,F). Va ser aprovada com a espècie vàlida per l'Associació Mineralògica Internacional l'any 2016. Cristal·litza en el sistema tetragonal i presenta un nou tipus d'estructura.

## Formació i jaciments

Va ser descoberta a Chuktukonskoe, al krai de Krasnoiarsk que es troba al Districte Federal de Sibèria (Rússia). Es tracta de l'únic indret on ha estat descoberta aquesta espècie mineral.

## Referències

* ↑ «Rippite» (en anglès). Mindat. [Consulta: 1r desembre 2016].
# The Party

«The Party» té aquests significats:
* The Party (pel·lícula de 1968), en català La festa, comèdia estatunidenca dirigida per Blake Edwards i protagonitzada per Peter Sellers
* The Party (pel·lícula de 2017), comèdia negra britànica dirigida per Sally Potter, protagonitzada per Patricia Clarkson, Bruno Ganz, Emily Mortimer, Cherry Jones, Cillian Murphy, Kristin Scott Thomas i Timothy Spall
* The Party (obra teatral), peça escrita per Jane Arden estrenada el 1958 dirigida per Charles Laughton i protagonitzada per Laughton i Albert Finney
# Majoria absoluta

* Aquest article tracta sobre el fenomen polític. Si cerqueu la sèrie de televisió, vegeu «Majoria absoluta (sèrie de televisió)».
La majoria absoluta és, en una votació, la majoria que excedeix la meitat del total dels vots emesos, o, en una assemblea, el col·lectiu que excedeix la meitat dels seus membres.

## Vegeu també

* Majoria simple
* Majoria qualificada

## Referències

* ↑ «Majoria absoluta». Gran Enciclopèdia Catalana. Barcelona: Grup Enciclopèdia Catalana.
# Janine Jansen

Janine Jansen (Soest, Països Baixos, 1978) és una violinista neerlandesa amb renom internacional.
Janine estudià amb Coosje Wijzenbeek, Philipp Hirshhorn i, últimament, amb Borís Belkin. El setembre de 2003 va rebre el Premi Neerlandès de Música del Ministeri de Cultura, la distinció més alta que un artista pugui rebre als Països Baixos. Rebia l'Edison Classic Public Award el 2004 i el 2005, així com un Premi Echo pel seu enregistrament de Les quatre estacions de Vivaldi el 2006.
Va debutar al Concertgebouw el 1997, però un concert a Londres el novembre de 2002, acompanyada per l'Orquestra Philharmonia dirigida per Vladímir Aixkenazi, fou el pas decisiu per rebre invitacions per tocar amb algunes de les orquestres més prestigioses del món, incloent-hi el Concertgebouw, la Filharmònica de Berlín, la Simfònica de Londres, l'Orquestra de Cleveland, Orquestra Simfònica de Tòquio i la Simfònica de Sydney. Ha treballat amb directors eminents com Andrew Davies, Mark Elder, Valery Gergiev, Neeme Järvi, Paavo Järvi, Sakari Oramo, Mikhail Pletnev, i Edo de Waart.
Jansen utilitza un instrument excepcional com és el violí d'Antonio Stradivari, Cremona, 1727, Barrere, segons un préstec estès per la Stradivari Society de Chicago.

## Referències

* ↑ «Còpia arxivada». Arxivat de l'original el 2017-12-30. [Consulta: 6 febrer 2008].

## Enllaços externs

* Janine Jansen - Lloc web oficial
# Khalida Rachid Khan

Khalida Rashid Khan (Peshawar, 25 de setembre de 1949) és una jurista pakistanesa. Va començar el 1974 com la primera jutgessa en la Província de la Frontera del Nord-oest i va arribar a ser la primera jutgessa del Tribunal Suprem del Pakistan el 1994. De 2007 a 2001 va ser vicepresidenta del Tribunal Penal Internacional per a Ruanda i presidenta del 2011 al 2012, i des del 2012 és jutgessa del Tribunal Penal Internacional per a l'antiga Iugoslàvia.

## Biografia

Khan va estudiar a la Universitat de Peshawar i s'hi va graduar amb un Màster en Ciències Polítiques i llicenciada en Dret. El 1974 es va convertir en la primera dona jutgessa de la Província de la Frontera del Nord-oest. Judge Khan obtained a LLB degree from Khyber Law College, Peshawar in 1969 and an he Masters in Political Science degree from Peshawar University in 1971 Després es va convertir en jutge civil superior, jutge de districte i jutgessa de sessions i fou nomenada jutgessa de l'Alt Tribunal de Peshawar (Pakistan) al juny de 1994. També havia ocupat nombrosos càrrecs administratius, com ara el Secretària de Justícia i Dret a la Província del Nord-Oest. Entre 1981-1982 fou membre del tribunal especial contra la corrupció a Peshawar dels hazares.
A partir de 2003 va ser jutgessa al Tribunal Penal Internacional per a Ruanda a Arusha, del que en fou vicepresidenta el 2007-2011, i jutgessa de la Sala de Primera Instància III. De 2011 a 2012 va ser presidenta del Tribunal com a successora de Dennis Byron. El març de 2012 va prendre el càrrec de jutge del Tribunal Penal Internacional per a l'antiga Iugoslàvia a la Haia.
És membre de l'Associació Internacional de Dones Jutges, EUA i ha assistit a nombroses conferències internacionals. Va aportar un document al Col·loqui Judicial Regional d'Àsia/Pacífic Sud a Hong Kong el 20 de maig de 1996, sota el títol "Dones i drets humans a la regió d'Àsia i el Pacífic, una perspectiva del sud d'Àsia". un treball sobre "Creativitat judicial en acció" a Dublín, a la 6a Conferència Biennal de l'Associació Internacional de Dones Jutges, al maig de 2002. Ha treballat àmpliament per erradicar el treball infantil a Pakistan i Àsia del Sud.

## Referències

* ↑ «Judge Khalida Rashid: A Pakistani to be proud of». The Express Tribune, 06-06-2011 [Consulta: 20 febrer 2012].
* ↑ «Judge Khalida Rachid Khan». ICTR. Arxivat de l'original el 20 de setembre 2020. [Consulta: 28 juliol 2016].
* ↑ «Judge Khalida Rashid: A Pakistani to be proud of» (en anglès). [Consulta: 26 juliol 2018].
* ↑ «UN Secretary General Appoints New Permanent Judge to the ICTR». United Nations Mechanism for International Criminal Tribunals. [Consulta: 28 juliol 2016].
# (422) Berolina

(422) Berolina és un asteroide que forma part del cinturó d'asteroides i va ser descobert el 8 d'octubre de 1896 per Carl Gustav Witt des de l'observatori Urania de Berlín, Alemanya.

## Designació i nom

Berolina va ser designat al principi com 1896 DA. Més tard es va nomenar per la forma en llatí de Berlín, una ciutat d'Alemanya i lloc del descobriment.

## Característiques orbitals

Berolina està situat a una distància mitjana de 2,228 ua del Sol; pot apropar-se fins a 1,749 ua i allunyar-se fins a 2,707 ua. Té una inclinació orbital de 4,999° i una excentricitat de 0,2148. Triga 1.215 dies a completar una òrbita al voltant del Sol. Berolina forma part de la família asteroidal de Flora.

## Vegeu també

* Cos menor del sistema solar

## Referències

* 1 2 3 4 5 6 7 8 9 «JPL Small-Body Database». [Consulta: 18 octubre 2023].
* ↑ Afirmat a: JPL Small-Body Database.
* 1 2 3 4 5 6 «JPL Small-Body Database». [Consulta: 24 gener 2024].
* ↑ Schmadel, Lutz D. Springer. Dictionary of Minor Planet Names (en anglés). 5ª, 2003. ISBN 3-540-00238-3.
* ↑ «(422) Berolina» (en anglés). Jet Propulsion Laboratory. [Consulta: 24 juliol 2015].
* ↑ Hirayama, Kiyotsugu «Families of Asteroids» (en anglés). Japanese Journal of Astronomy and Geophysics, 1, 1922, pàg. 5594 [Consulta: 1r agost 2015].

## Enllaços externs

* «(422) Berolina» (en anglés). Minor Planet Center. [Consulta: 24 juliol 2015].
# Constantin Gâlcă

Constantin Gâlcă (Bucarest, 8 de març 1972) és un exfutbolista professional romanès que jugava com a centrecampista defensiu, i actualment entrenador de futbol.
Va desenvolupar la seva carrera a la Lliga espanyola a partir de 1996, quan va fer el salt des de la lliga del seu país natal. Com a entrenador del FC Steaua București ha aconseguit la Lliga, la Copa i la Copa de Lliga, la temporada 2015-2016, fitxant pel RCD Espanyol en 14 de desembre de 2015, sent substituït per Enrique Sánchez Flores quan acaba la temporada.

## Referències

* ↑ «L'Espanyol destitueix González i fitxa Galca». El Punt Avui, 14-12-2015. [Consulta: 14 desembre 2015].
* ↑ «Quique Sánchez Flores, un tècnic amb experiència i amb gust pel futbol de toc». CCMA, 09-06-2016. [Consulta: 29 juliol 2016].

## Enllaços externs

* Fitxa a RomanianSoccer
* Constantin Gâlcă a BDFutbol
* Constantin Gâlcă Fitxa com a entrenador a BDFutbol
* Constantin Gâlcă a National-Football-Teams.com (anglès)
Constantin Gâlcă amb la selecció romanesa - Caixes de navegació :
Selecció de futbol de Romania – Copa del Món de futbol 1994
1 Prunea •
2 Petrescu •
3 Prodan •
4 Belodedici •
5 Lupescu •
6 Popescu •
7 Munteanu •
8 Chiriță •
9 Răducioiu •
10 Hagi •
11 Dumitrescu •
12 Stelea •
13 Selymes •
14 Mihali •
15 Panduru •
16 Vlădoiu •
17 Moldovan •
18 Gâlcă •
19 Papură •
20 Stîngă •
21 Ivan •
22 Preda •
Seleccionador: Iordănescu
Selecció de futbol de Romania – Copa del Món de futbol 1998
1 Stângaciu •
2 Petrescu •
3 Dulca •
4 Doboș •
5 Gâlcă •
6 Gheorghe Popescu •
7 Lăcătuș •
8 Munteanu •
9 Moldovan •
10 Hagi •
11 Ilie •
12 Stelea •
13 Ciobotariu •
14 Niculescu •
15 Marinescu •
16 Gabriel Popescu •
17 Dumitrescu •
18 Filipescu •
19 Stîngă •
20 Selymes •
21 Craioveanu •
22 Prunea •
Seleccionador: Iordănescu
Selecció de futbol de Romania – Eurocopa 2000
1 Lobonţ •
2 Petrescu •
3 Ciobotariu •
4 Filipescu •
5 Gâlcă •
6 Popescu •
7 Mutu •
8 Munteanu •
9 Moldovan •
10 Hagi •
11 Ilie •
12 Stelea •
13 Chivu •
14 Petre •
15 Lupescu •
16 Roşu •
17 Belodedici •
18 Ganea •
19 Lincar •
20 Hîldan •
21 Prunea •
22 Contra •
Seleccionador: Jenei :
# Boixos de Puigdomènec

Els Boixos de Puigdomènec són uns boixos monumentals del terme municipal de Castellcir, a la comarca del Moianès.
Estan situats a l'est-nord-est de la masia de Puigdomènec, a prop de la masia i també a prop del termenal amb Sant Quirze Safaja. Es troba al nord-est de Can Curt. Són a prop de la Font de Puigdomènec, a l'esquerra del Tenes.

## Referències

* ↑ Cingles de Bertí i de Gallifa [Document cartogràfic]: Gallifa, Vall de S. Miquel, Sots Feréstecs, Sot del Bac, Vall de Neu, Castell Cir, Sauva Negra: mapa topográfico excursionista: topografía procedente del mapa nacional del Instituto Geográfico y Catastral, de otros centros y observaciones directas por el equipo técnico de editorial Alpina / cartografía: A. Bescós; cartografía complementaria y res.tecn. X. Coll. Granollers: Editorial Alpina, 1986. ISBN 84-7011-033-0.

## Enllaços externs

* Els Boixos de Puigdomènec a l'Institut Cartogràfic de Catalunya; el topònim no surt en el mapa
# Richard Whately

Whatel Richard (Londres, 1 de febrer de 1787 − 8 d'octubre de 1863) és economista i teòleg anglès, arquebisbe anglicà de Dublín.
Va néixer a Londres, fill del reverend Dr Joseph Whately (17 març 1730 al 13 de març de 1797). Va ser educat en una escola privada a prop de Bristol, i en el Oriel College d'Oxford. Richard Whately va guanyar el premi a l'escriptura d'Anglès a 1811. Va ser elegit membre de Oriel, i en 1814 va ser ordenat sacerdot anglicà.
A Oxford, va escriure el seu tractat, "Els dubtes històrics de Napoleó Bonaparte," un joc de la ment intel·ligent contra l'escepticisme excessiu aplicat a la història de l'Evangeli. Després del seu matrimoni en 1821, es va traslladar a Oxford, i en 1822 va ser nomenat professor de Conferències Bampton.

## Referències

* New School: Richard Whately Arxivat 2004-12-06 a Wayback Machine.
* Many works of Richard Whately @ Google Books.
# Animal simbòlic

Animal simbòlic (homo symbolicus) és una expressió escrita pel filòsof neokantià Ernst Cassirer per a definir la naturalesa de l'ésser humà. És una teoria filosòfica que ressalta la capacitat de simbolització com l'essència de la persona i que, per tant, la millor forma per entendre a l'ésser humà és mitjançant l'estudi dels símbols que crea en la seva vida social.

## Orígens i significat

Tradicionalment des d'Aristòtil, s'ha caracteritzat l'ésser humà pel seu ús de la raó (animal racional) o per la seva sociabilitat natural (animal polític). Per a Cassirer, però, l'especificitat humana, allò que la diferència de la resta d'animals, no rau en la seva naturalesa física o metafísica, sinó en la seva obra. Cassirer defensa que l'ésser humà no pot ser considerat un subjecte d'estudi, sinó que, per comprendre'l, cal dur a terme una anàlisi de l'univers simbòlic que ha creat històricament.
Així, doncs, se l'ha de definir com a animal simbòlic. Sobre aquest argument, Cassirer procurà entendre la naturalesa humana explorant cadascun dels seus símbols en tots els aspectes de l'experiència humana. La religió, la ciència, el llenguatge, els mites, l'ètica, la política i l'art conformen el nostre univers simbòlic.
El seu treball es recull en l'obra de tres volums Philosophie der Symbolischen Formin (1923–29, traduït com a Filosofia de les formes simbòliques) i la seva conclusió en l'obra An Essay on Man (1944).

## Referències

* Adela Cortina (2008), Filosofia i ciutadania. Grup Santillana.

## Vegeu també

* Zòon politikon
* Homo faber
* Homo economicus
* Homo ludens
# Lògica de mode corrent

La lògica de mode corrent (amb acrònim anglès CML), o lògica acoblada a font (SCL), és un estil de disseny digital utilitzat tant per a portes lògiques com per a la senyalització digital de dades digitals a nivell de placa.
El principi bàsic de CML és que el corrent d'un generador de corrent constant es dirigeix entre dos camins alternatius depenent de si es representa un zero lògic o un lògic. Normalment, el generador està connectat a les dues fonts d'un parell de FET diferencials, sent els dos camins els seus dos drenatges. Els equivalents bipolars funcionen de manera similar, amb la sortida que es pren dels col·lectors dels transistors BJT.
Com a interconnexió diferencial a nivell de PCB, està pensada per transmetre dades a velocitats entre 312,5 Mbit/s i 3.125 Gbit/s a través de plaques de circuits impresos estàndard.
La transmissió és punt a punt, unidireccional, i normalment s'acaba a la destinació amb resistències de 50Ω a V$_{cc}$ a les dues línies diferencials. CML s'utilitza freqüentment en interfícies a components de fibra òptica. La diferència principal entre CML i ECL com a tecnologia d'enllaç és la impedància de sortida de l'etapa del controlador: l'emissor seguidor d'ECL té una resistència baixa d'uns 5 Ω, mentre que CML es connecta als drenatges dels transistors de conducció, que tenen una alta impedància, i, per tant, la impedància de la xarxa pull up/down (normalment 50 Ω resistiva) és la impedància efectiva de sortida. L'ajust d'aquesta impedància de la unitat a prop de la impedància característica de la línia de transmissió conduïda redueix en gran manera els sons indesitjables.
Els senyals
CML també s'han trobat útils per a connexions entre mòduls. CML és la capa física utilitzada en els enllaços de vídeo DVI, HDMI i FPD-Link III, les interfícies entre un controlador de pantalla i un monitor.
A més, CML s'ha utilitzat àmpliament en sistemes integrats d'alta velocitat, com ara transceptors de dades en sèrie i sintetitzadors de freqüència en sistemes de telecomunicacions.
El funcionament ràpid dels circuits CML es deu principalment a la seva menor variació de voltatge de sortida en comparació amb els circuits CMOS estàtics, així com a la commutació de corrent molt ràpida que té lloc als transistors de parell diferencial d'entrada. Un dels requisits principals d'un circuit lògic de mode actual és que el transistor de polarització de corrent ha de romandre a la regió de saturació per mantenir un corrent constant.

## Referències

* ↑ Gupta, Kirti; Pandey, Neeta; Gupta, Maneesha. Current Mode Logic (CML): Basic Concepts (en anglès). Singapore: Springer, 2020, p. 13–36. DOI 10.1007/978-981-15-0982-7_2. ISBN 978-981-15-0982-7.
* ↑ Serial Interface for Data Converters, JEDEC standard JESD204, April 2006
* ↑ «what is current mode logic?» (en anglès). https://www.edaboard.com.+[Consulta: 10 març 2023].
* ↑ «Understanding DVI‐D, HDMI And DisplayPort Signals» (en anglès). http://www.bicsi.org. Arxivat de l'original el 2013-11-02. [Consulta: 30 octubre 2013].
# Khalid ibn Yazid

Abu-Hàixim Khàlid ibn Yazid ibn Muàwiya, més conegut com a Khàlid ibn Yazid ibn Muàwiya —àrab: خالد بن يزيد بن معاوية, Ḫālid b. Yazīd b. Muʿāwiya— (vers 668 -704 o 709) fou un príncep omeia fill del califa Yazid I i de Fakhita bint Abi Hashim ibn Utba ibn Rabia.
Quan Muàwiya II ibn Yazid (683–684) va morir sense haver designat successor, va esclatar un conflicte. Khàlid fou presentat com a candidat, però fou considerat massa jove (uns 16 anys) i fou nomenat Marwan I ibn al-Hàkam, quedant Khàlid com a primer a la llista de successors per davant d'Amr ibn Said al-Ashdak. Marwan es va casar amb Fakhita i va obtenir el suport dels partidaris de Khalid.
Però aviat Marwan va designar com a successor al seu propi fill Abd-al-Màlik. Khàlid va recordar a Marwan I la seva promesa però el califa el va insultar i menysprear; com a venjança alguns suposen que Fakhita va matar Marwan (685) tot i que això no se sap segur.
Abd-al-Màlik fou nomenat califa i Khàlid no va fer valer els seus drets; fins i tot el nou califa i Khàlid foren amics i la filla d'Abd-al-Màlik, Àïxa, es va casar amb el príncep. Khàlid va acompanyar al califa en la campanya del 691 a Karkisiya contra Zufar ibn al-Harith al-Kilabi. Després fou governador d'Homs.
Posteriorment es va casar amb Umm-Kulthum bint Abd-Al·lah ibn Jàfar ibn Abi-Talib, amb Amina bint Saïd ibn al-As ibn Umayya i amb Ramla bint az-Zubayr ibn al-Awwam.

## Referències

* ↑ Encyclopaedia of Islam, Brill Publishers, Leiden, s.v. "Khālid ibn Yazīd ibn Muʿāwiya".
* ↑ Islamic Medical Manuscripts
# Comtat de Blount (Alabama)

El comtat de Blount és un comtat dels Estats Units a Alabama. Segons el cens del 2020, la població era de 22,293 persones. La seu del comtat és Oneonta.

## Referències

* ↑ «Cens EUA 2020». Decennial Census of Population and Housing by Decades. [Consulta: 6 febrer 2022].
# Boja acadèmia de policia 3

Boja academia de policia 3 (títol original: Police Academy 3: Back in Training) és una pel·lícula estatunidenca dirigida per Jerry París, estrenada l'any 1986.
És el tercer lliurament de la sèrie Police Academy.
Ha estat doblada al català

## Argument

Una de les dues escoles de policia del districte ha de tancar. N'hi ha prou amb aquesta notícia per despertar la vella rivalitat que oposa des de sempre els establiments que dirigeixen respectivament Lassard i Mauser, quan un jurat de personalitats és encarregat d'efectuar una enquesta destinada a nomenar la millor escola. Mentre que Mauser intenta simplement d'arruïnar la reputació del seu rival, Lassard apel·la als seus gloriosos ancians, Mahoney, Hightower, Tackleberry i alguns altres, per dispensar ràpidament i eficaçment als alumnes la formació que mai no han rebut, de la mateixa manera és cert que Lassard roman el boig dolç que sempre ha estat...

## Repartiment

* Steve Guttenberg: Sergent Carey Mahoney
* Bubba Smith: Sergent Moses Hightower
* David Graf: Sergent Eugene Tackleberry
* Michael Winslow: Sergent Larvell Jones
* Marion Ramsey: Sergent Laverne Hooks
* Bruce Mahler: Sergent Douglas Fackler
* Leslie Easterbrook: Tinent Debbie Callahan
* Art Metrano: comandant Mauser
* Lance Kinsey: Tinent Proctor
* Tim Kazurinsky: Cadet Sweetchuck
* Bob Goldthwait: Cadet Zed
* Brian Tochi: Cadet Nogata
* George Gaynes: comandant Eric Lassard
* Shawn Weatherly: Cadet Karen Adams
* Scott Thomson: Sergent Chad Copeland
* Brant von Hoffman: Sergent Kyle Blanks
* Arthur Batanides: Mr. Kirkland
* R. Christopher Thomas: Cadet Baxter #1
* David James Elliott: Cadet Baxter #2

## Al voltant de la pel·lícula

* Art Metrano, que interpreta el comandant Mauser serà, poc després del final del rodatge, víctima d'una caiguda al seu domicili i quedarà paraplègic.
* Shawn Weatherly és una antiga reina de bellesa que va ser elegida Miss USA i Miss Univers l'any 1980.
* Cadet Zed no és altre que el vell cap dels Cradocks, en el segon lliurament. A continuació es pot pensar que després de la seva detenció, la justícia li ha deixat la tria entre entrar a l'acadèmia de policia o anar a la presó, com va fer Mahoney al començament de la primera pel·lícula.
* El director Jerry Paris signa aquí el seu últim llargmetratge, ja que el director va morir només alguns dies després de l'estrena de la pel·lícula.

## Referències

* ↑ esadir.cat. Boja academia de policia 3. esadir.cat.
* ↑ The New York Times. Police Academy 3: Back in Training (en anglès). The New York Times.
* ↑ «Police Academy 3: Back in Training, trivia». ImdB.